Offentliggørelse af det enhedsdokument, der er omhandlet i artikel 94, stk. 1, litra d), i Europa-Parlamentets og Rådets forordning (EU) nr. 1308/2013, og af henvisningen til offentliggørelsen af produktspecifikationen for en betegnelse i vinsektoren

(2019/C 235/08)

Denne offentliggørelse giver ret til at gøre indsigelse mod ansøgningen i medfør af artikel 98 i Europa-Parlamentets og Rådets forordning (EU) nr. 1308/2013 (1) senest to måneder efter datoen for offentliggørelsen.

ENHEDSDOKUMENT

»Vera de Estenas«

PDO-ES-N1665

Dato for indgivelse af ansøgningen: 27.9.2013

1. Betegnelse(r), der skal registreres

Vera de Estenas

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Rødvin med klassificeringen »Reserva« og »Gran Reserva«

»Reserva«-rødvin

Udseende: surkirsebærrød farve med bløde nuancer i spektret sødkirsebær og teglsten.

Duft: friske primæraromaer, der er både frugtige og sortstypiske. Der er genkendelige aromaer af fuldmodne druer og vanilje og milde varme toner.

Smag: mild, fyldig, tør i afslutningen.

»Gran Reserva«-rødvin

Udseende: granatrød farve med nuancer af teglsten

Duft: tørret frugt, fuldmodne røde frugter; disse aromaer kan med tiden udvikle sig til krydrede og balsamiske noter, der harmonerer godt med hinanden. Meget fine træagtige aromaer, vanilje og noter af brændt egetræ.

Smag: struktureret bouquet af fuldmoden frugt, særdeles fyldig.

Generelle analytiske karakteristika Totalt alkoholindhold, maksimum (i % vol.) (*1) Virkeligt alkoholindhold, minimum (i % vol.) 12,5 Totalt syreindhold, minimum 5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) 15,83 Indhold af svovldioxid, maksimum (i milligram pr. liter) 140

»Crianza«-rødvin og rødvin lagret på fad (»madurado en barrica«)

»Crianza«-rødvin: kirsebærrød. Velafstemte noter af frugt og krydderier og middelhavsmaki. Mild i munden, frugter med bløde tanniner, der er behagelige i munden.

Rødvin lagret på fad: violette toner, lysende og ren. Behagelige primære aromaer af rød frugt, aromaer af skov og træ. Krydret og frugtagtig smag.

Generelle analytiske karakteristika Totalt alkoholindhold, maksimum (i % vol.) (*2) Virkeligt alkoholindhold, minimum (i % vol.) 12 Totalt syreindhold, minimum 5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) 15,83 Indhold af svovldioxid, maksimum (i milligram pr. liter) 140

Rosévin

Rød farve med nuancer af jordbær og violette strøg, klar og lysende. Meget kraftig og frugtig aroma. En meget god balance i munden, med frugt- og blomsteraromaer.

Generelle analytiske karakteristika Totalt alkoholindhold, maksimum (i % vol.) (*3) Virkeligt alkoholindhold, minimum (i % vol.) 12 Totalt syreindhold, minimum 6 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) 14,17 Indhold af svovldioxid, maksimum (i milligram pr. liter) 190

Hvidvin

Strågul lysende farve. Frugtagtige aromaer. Dejlig og intens frugtagtig smag.

Generelle analytiske karakteristika Totalt alkoholindhold, maksimum (i % vol.) (*4) Virkeligt alkoholindhold, minimum (i % vol.) 12 Totalt syreindhold, minimum 5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) 15,0 Indhold af svovldioxid, maksimum (i milligram pr. liter) 190

5. Vinfremstillingsmetoder

a) Væsentlige ønologiske fremgangsmåder

Specifik ønologisk fremgangsmåde

De fadlagrede rødvine med klassificeringen »Crianza«, »Reserva« og »Gran reserva« fremstilles af sorterne Bobal, Tempranillo, Cabernet Sauvignon eller Merlot. Fremstillingen af vinen foregår i tanke ved en kontrolleret temperatur på højst 28 °C. Vinene lagres på egetræsfade med et rumindhold på 225 eller 300 liter. Vine, der lagres på fad, bliver der i mindst 6 måneder; »Crianza«-vine lagres mindst 6 måneder, »Riserva«-vine mindst 12 måneder og »Gran Riserva«-vine mindst 18 måneder. Disse vine slutter deres modning på flaske indtil udløbet af den foreskrevne minimumsperiode.

Chardonnay-hvidvinene gærer på nye egetræsfade med et rumindhold på 225 eller 300 liter.

Rosévinene fremstilles hovedsageligt af den blå druesort Bobal. De fremstilles i tanke af rustfrit stål ved en temperatur på højst 22 °C.

Det maksimale udbytte er fastsat til 70 %.

Dyrkningsmetoder

Dyrkningsmetoden ved druesorten Bobal er den traditionelle gobelet-beskæring. De øvrige sorter plantes i espalier. Det ideelle høsttidspunkt afgøres gennem kontrol af modning, sukkerindhold, pH-værdi og syreindhold, alt efter hvilken vin der skal fremstilles af druerne.

b) Maksimalt udbytte

Blå druesorter:

7 950 kg druer pr. hektar

Blå druesorter:

55,65 hektoliter pr. hektar

Hvide druesorter:

8 700 kg druer pr. hektar

Hvide druesorter:

60,90 hektoliter pr. hektar

6. Afgrænset geografisk område

Det afgrænsede område ligger i det område, der hører under kommunen Utiel (Valencia) og omfatter følgende parceller: matrikelpolygon 37, parcel 101, 104, 141, 143, 144, 146, 147, 148, 149 og matrikelpolygon 38, parcel 195, 196, 197, 204, 205, 206a1 og a2, b, d, e, f og g, 207, 208, 337 a, b et d, 218, 220 og 534.

7. Primære druesorter

CABERNET SAUVIGNON

BOBAL

TEMPRANILLO

MERLOT

CHARDONNAY

8. Beskrivelse af tilknytningen

Naturlige og menneskelige faktorer

»Vera de Estenas« er det geografiske navn på det afgrænsede geografiske område. Dette område ligger udstrakt på en svagt hældende skråning, der strækker sig fra Sierra Juan Navarro til sletten ved floden Magro langs vandløbet Estenas, som har givet navn til det afgrænsede område, og som løber langs bedriften og fører vandet med sig fra bjergene nord for Utiel til floden Magro og danner en naturlig grænse for denne kommune, som ligger i provinsen Valencia.

Det afgrænsede geografiske område er beliggende på en meget højtliggende grundvandsforekomst, og den gennemsnitlige nedbørsmængde er på 430 mm, hvilket svarer til gennemsnitligt 52 regnvejrsdage. Antallet af solskinstimer er på 2 600, svarende til i gennemsnit 60 dage, og himlen er skyfri ca. 130 dage om året.

I geologisk henseende ligger bedriftens vindyrkningsarealer overvejende på jordarter fra Miocæn og i mindre omfang fra kvartærperioden. Den fremherskende jordtype i området udviser profilen for brune kalkjorde og har et gennemsnitligt kalkindhold på 38 % og et indhold af aktivkalk på 14 %. Jordenes gennemsnitlige ledningsevne er lav, hvilket er tegn på, at der ikke er problemer med saltholdighed. Indholdet af organisk materiale er i gennemsnit på 1,5 % og dermed lavere end i de tilgrænsende områder, og pH-værdien er over 8,5.

Det skal også bemærkes, at der i det tilstødende område ligger et skovbevokset areal på 2 ha, som regulerer fugtigheden og afbøder virkningerne af vind og temperatur.

Endelig er et af de særlige kendetegn ved vindyrkningsarealerne deres retning. I lyset af områdets særlige orografi afhænger valget af planterækkernes retning og opbindingssystem hovedsagelig af parcellernes form, hældning, vandtilgængelighed og den fremherskende vindretning samtidig med, at der altid tilstræbes en optimal solindstråling.

Beskrivelse af vinen

Vinene fra dette område præges af jordbundens særlige egenskaber, terrænet og klimaet og navnlig det højtliggende grundvand. Vinene har følgende egenskaber: et højt alkoholindhold, kraftige, lysende farver, og primæraromaer af modne frugter, som bliver flere år i vinen. I munden er disse vine strukturerede og harmoniske, og deres bouquet, som er det træk, der er fælles for dem, er til stede i hver årgang. Vinene er strukturerede og velegnede til lagring på fad og derefter på flaske. Tanninerne er tætte, men ikke aggressive, rødvinene har en højt totalt polyfenolindhold, og vinsyreindholdet ligger omkring 5-6 g/l.

Tilknytning

Det afgrænsede områdes særlige orografi — floden Magro i nærheden mod syd, Sierra Negrete mod nord og vandløbet Estenas langs området, som tillige danner naturlige barrierer — det særlige klima, de beskrevne jordtyper, det bevoksede skovareal i midten af området og områdets beliggenhed, hvor grundvandet kun ligger få meter under overfladen, giver en optimal modning af druerne, et højt sukkerindhold og et godt syreindhold. Dermed er luftfugtigheden, som på bedriften er højere end i de tilgrænsende områder, en afgørende faktor, som forhindrer, at modningen forsinkes i først og fremmest de tørreste måneder af året. Det er således muligt at fremstille vine med en meget kraftig farve, et højt tannin- og polyfenolindhold, et højt alkoholindhold og et afbalanceret syreindhold. Grundvandets og orografiens indvirkning på vindyrkningsarealerne er afgørende for at kunne fremstille disse vine.

Det totale syreindhold, udtrykt som vinsyre, ligger mellem 5 og 6 g/l, hvilket gør, at vinene er meget velafbalancerede i munden. Syreindholdet beror på forekomsten af grundvandet i det afgrænsede område, som gør, at forskellen mellem dag- og nattemperaturen er mindre udtalt end i resten af regionen, og at luftfugtigheden er højere end i de omkringliggende områder, hvilket er gunstigt for bladvækstens udvikling, der fortsætter efter høsten og giver et tæt bladværk. Skoven midt i det afgrænsede område påvirker også druernes modning ved at bevare køligheden om sommeren. Det gør, at druerne modner langsomt, og giver vinene en meget velafbalanceret syre. Skoven beskytter også de nærliggende vinstokke om vinteren og mod sen frost om foråret.

Vinenes karakter præges også af floden Magros, der ligger i sydlig retning i nærheden af bedriften, da den regulerer temperaturerne og luftfugtigheden på sletten. Det samme gør sig gældende mod nord, hvor Sierra Negrete om vinteren og foråret fungerer som værn mod den kolde nordenvind. Vandløbet Estenas, som løber langs bedriften og fører vandet med sig fra bjergene nord for Utiel til Magro, er en anden afgørende faktor. På grund af jordbundens kalkholdige lag har jordene også et højere vandindhold end i resten af regionen, hvor jorde, der er dannet på mindre faste materialer, er fremherskende. Det bevirker, at mens pH-værdien i de omkringliggende områder ligger på mellem ca. 8,2 og 8,3, er den i det afgrænsede område 8,5. Disse høje pH-værdier skyldes først og fremmest de store mængder kalciumkarbonat, som indvirker gunstigt på vinstokkenes optagelse af fosfater, kalium, kalcium og magnesium.

Jordens kalkindhold er således ikke det samme som kalkindholdet i den øvrige del af regionen, der i gennemsnit ligger på 25 %, hvorimod jordene i det afgrænsede område har et samlet kalkindhold på 38 % og et indhold af aktiv kalk på 14 %. Tilsvarende er indholdet af fosfor og kalium i jorden i området (selvom det kan svinge fra parcel til parcel) meget højere end i resten af regionen og de omkringliggende områder, hvor det er mellem 30 og 50 ppm for fosfor og mellem 0,35 og 0,55 mEq/l for kalium.

Alt i alt sørger disse faktorer for, at vinene fra denne vingård er kendetegnet ved en lysende, kraftig farve, primære aromaer af moden frugt, en klar struktur og en behagelig harmoni i munden.

De vigtigste forskelle mellem vinene med betegnelsen »Vera de Estenas« og de vine, der produceres i nabolaget, som er omfattet af den beskyttede oprindelsesbetegnelse »Utiel-Requena«, er navnlig som følger, hvad angår rødvin, der er lagret:

Parameter »Utiel-Requena« BOB »Vera de Estenas« Virkeligt alkoholindhold, minimum (i % vol.) 10,5 12,5 Totalt sukkerindhold, maksimum (g/l) 9 4 Totalt syreindhold (g/l) 3,5 5 Indhold af flygtig syre, maksimum (g/l) 1,2 0,95 Indhold af svovldioxid, maksimum (mg/l) 150 140 Farveintensitet, minimum 10 UA/cm Mindsteværdi for indeks for totalt fenolindhold 55 Maksimalt udbytte (kg/ha) 7 500 -10 500 7 850 Ekstraktionsudbytte (%) 74 70

Endelig skal det bemærkes, at selvom der i øjeblikket kun er én vingård i det afgrænsede område, er der indgået en ansøgning til Matrikelregistret fra »Compañía Vinícola del Campo de Requena, SL«. Denne virksomhed blev oprettet med det specifikke formål at have en sammenslutning af ejere af vinarealer, der er beliggende i det afgrænsede område, med henblik på at ansøge om registrering af den beskyttede oprindelsesbetegnelse. Denne vingård ejer således ikke alle parcellerne i det afgrænsede geografiske område, da parcel 144 og 147 i matrikelpolygon 37 og parcel 197, 204, 207, 208, 218 og 220 i matrikelpolygon 38 tilhører andre vinavlere, som har haft mulighed for at komme med synspunkter. Det skal endvidere bemærkes, at vingården også ejer andre parceller, der grænser op til det afgrænsede område, men at disse ikke er medtaget i området, da de nødvendige jordbundsforhold og klimamæssige forudsætninger ikke er til stede.

Det betyder, at selvom der i øjeblikket kun findes én vinproducent i området, kan der muligvis komme flere producenter i fremtiden, som må anvende den beskyttede oprindelsesbetegnelse, såfremt de overholder produktspecifikationen.

9. Yderligere væsentlige betingelser

Ingen angivelse

Henvisning til offentliggørelsen af produktspecifikationen

http://www.agroambient.gva.es/documents/163228750/163232588/PC+VERA+DE+ESTENAS-GRABADA.pdf/d0d9334c-f314-407f-82e2-15d935a0f9e5

(1) EUT L 347 af 20.12.2013, s. 671.

(*1) Værdien for det maksimale totale alkoholindhold skal ligge inden for de grænser, der er fastsat i den gældende EU-lovgivning.

(*2) Værdien for det maksimale totale alkoholindhold skal ligge inden for de grænser, der er fastsat i den gældende EU-lovgivning.

(*3) Værdien for det maksimale totale alkoholindhold skal ligge inden for de grænser, der er fastsat i den gældende EU-lovgivning.

(*4) Værdien for det maksimale totale alkoholindhold skal ligge inden for de grænser, der er fastsat i den gældende EU-lovgivning.